**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)**

**(POSTUPAK NABAVE S OBVEZNOM OBJAVOM)**

**NAZIV NABAVE: Nabava usluge pripreme projektne dokumentacije za cjelovitu obnovu Doma hrvatskih likovnih umjetnika – Meštrovićev paviljon**

**EVIDENCIJSKI BROJ NABAVE: 01-23-NPOO**

**DATUM OBJAVE:** **07.07.2023.**

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: Hrvatsko društvo likovnih umjetnika

**Adresa**: Trg žrtava fašizma 16, 10000 Zagreb

**OIB**: 89246742324

**Broj telefona**: +385 (0) 1 4611 818

**Internet stranica:** <https://www.hdlu.hr/>

**1.2.** **Kontakt osoba (osoba zadužena za komunikaciju s ponuditeljima)**

Ime i prezime: Ivana Andabaka

Adresa elektroničke pošte kontakt osobe: [ivana.andabaka@hdlu.hr](mailto:ivana.andabaka@hdlu.hr)

Komunikacija i svaka druga razmjena informacija između Naručitelja i ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetskih stranica <https://strukturnifondovi.hr/nabave-lista/>

**1.3. Vrsta postupka nabave**

Postupak s objavom poziva na dostavu ponuda na internetskim stranicama <https://strukturnifondovi.hr/nabave-lista/>

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskim stranicama <https://strukturnifondovi.hr/nabave-lista/>

(od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Gospodarski subjekti su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Dodatne informacije i pojašnjenja biti će objavljeni beznavođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.).

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom evidecijskog naziva nabave isključivo putem elektroničke pošte osobe zadužene za komunikaciju s Ponuditeljima (točka 1.2.), dok će Naručitelj pitanja i odgovore objavljivati na web stranicama <https://strukturnifondovi.hr/nabave-lista/>

Ako se tijekom objave ukaže potreba za izmjenom Poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), isti mora biti transparentno i istovremeno objavljen (i dostavljen, u slučaju kada je Poziv na dostavu ponuda poslan na više gospodarskih subjekata) kako bi svi gospodarski subjekti bili upoznati s izmjenom.

U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, potrebno je razmjerno produljiti rok za dostavu ponuda za minimalno 5 dana, računajući od dana objave izmjene. Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Evidencijski broj nabave**: **01-23-NPOO**

**1.7. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

**1.8. Sprječavanje sukoba interesa**

Naručitelj ne smije nabavljati predmetne usluge od gospodarskih subjekata u odnosu na koje postoji jedna od sljedećih situacija:

1. ako predstavnik NOJN-a istodobno obavlja upravljačke poslove u povezanom subjektu, ili

2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. ako je riječ o srodnicima po krvi u uspravnoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a. Sukladno navedenom, Naručitelj se nalazi u sukobu interesa sa sljedećim gospodarskim subjektima

- **EMDA d.o.o., Vojina Bakića 1, Zagreb, OIB: 22506712452**

**1.9. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost članova zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**2.** **PREDMET NABAVE**

**2.1. Opis predmeta nabave/tehničke specifikacije**

Naručitelj Hrvatsko društvo likovnih umjetnika, planira cjelovitu obnovu zgrade kojom raspolaže, oštećene potresom koji je 22. ožujka 2020. godine pogodio Zagreb, Krapinsko – zagorsku županiju i Zagrebačku županiju, te nakon toga 29. prosinca 2020, godine koji je pogodio područje Petrinje, a u skladu s važećom regulativom i Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21).

Planiranom cjelovitom obnovom predviđa se sanacija štete od potresa, ojačanje konstrukcije na nivo potresne otpornosti u skladu s važećom regulativom i prilagodbu građevine suvremenim uvjetima korištenja uz očuvanje svojstava kulturnog dobra s obzirom da je za predmetnu zgradu rješenjem Ministarstva kulture i medija Republike Hrvatske, KLASA: UP/I-612-08/02-01/1024, utvrđeno svojstvo kulturnog dobra i upisano u Registar kulturnih dobara RH pod reg. br. Z-0665. Ujedno, smještena je na području Povijesne urbane cjeline Grada Zagreba, upisane u Registar kulturnih dobara RH, Z-1525.

Predmet ovog projektnog zadataka je izrada projektne dokumentacije cjelovite obnove zgrade na temelju izrađenog idejnog projekta cjelovite obnove zgrade i građevinskog projekta za cjelovitu obnovu zgrade.

**ISKAZ POVRŠINA**

Neto površina zgrade iznosi 2820,2 m2.

U iskazu površinu nisu uključene površine konstruktivnih elemenata i otvora.

**IZRAĐENI ELABORATI**

Naručitelj je naručio i izradio sljedeću tehničku dokumentaciju:

* Građevinski projekt obnove konstrukcije zgrade
* [Elaborat postojećeg stanja](https://hdlu-my.sharepoint.com/:b:/g/personal/ivana_andabaka_hdlu_hr/Ef0vQQAwjsxBhI6xhPcXG5MBlDA2L-enSsfcwmbECmdYuQ?e=zFK3cp)
* [Očitovanje o stanju i prijedlogu radova obnove centralne kupole i prstenastog svoda zgrade Doma HDLU-a (“Meštrovićevog paviljona”)](https://hdlu-my.sharepoint.com/:b:/g/personal/ivana_andabaka_hdlu_hr/EZDhf9-0RJJNmJ-K26b28LIBmHygfSISPzGLaAB99FfpdA?e=evvX2t)
* [Izvješće o istražnim radovima](https://hdlu-my.sharepoint.com/:b:/g/personal/ivana_andabaka_hdlu_hr/EcA40OawqaxHuxh3-vCQ1SMB74fAhUGHRhFrLnZ_gooQZw?e=cMIWZX)
* [Geotehnički elaborat](https://hdlu-my.sharepoint.com/:b:/g/personal/ivana_andabaka_hdlu_hr/ERh-HNWd8olJj4fqpL5dnKUBwNZ22HnkhqEW7bii331ADw?e=NBMRfl)
* [Projekt konstrukcijske obnove](https://hdlu-my.sharepoint.com/:b:/g/personal/ivana_andabaka_hdlu_hr/ESE_myu4KzROlwhmc9JfNisBwln6SbJIXnmwtLeJUmUnQA?e=Qm0TC0)
* [KONZERVATORSKO-RESTAURATORSKO ISTRAŽNI RADOVI NA MEŠTROVIĆEVOM PAVILJONU NA TRGU ŽRTVA FAŠIZMA 16 U ZAGREBU](https://hdlu-my.sharepoint.com/:b:/g/personal/ivana_andabaka_hdlu_hr/EfBU0uGle_hJvzIsUGZQKhgBKEFRkbFBMdoGylNadu8Z7Q?e=aqLicK)
* Idejni [projekt cjelovite obnove Doma HDLU – Meštrovićev paviljon](https://hdlu-my.sharepoint.com/:b:/g/personal/ivana_andabaka_hdlu_hr/EZd2h4TkHa1HtYg_8uWlqm0BqUv7bOnWCyffT6L0cK9a3A?e=wr6xyH)

Te se ista nalazi na sljedećoj poveznici

<https://www.hdlu.hr/2017/10/obavijest-2/>

Navedena dokumentacija će se u manjoj mjeri preinačiti temeljem Posebnih uvjeta koji konzervatora koji se također nalaze na istoj poveznici te predstavlja autorsko djelo sukladno Zakonu o autorskom pravu i srodnim pravima (NN 111/21).

Odabrani ponuditelj dužan je provjeriti dostavljene podloge i materijale te ih dopuniti u dijelu kojim smatra potrebnim, te izradu dodatnih ispitivanja uključiti u cijenu. Tehničko rješenje potrebno je temeljiti na projektno tehničkoj dokumentaciji s poveznice uključujući manje preinake koje će biti naknadno dostavljene radi usuglašavanja s posebnim uvjetima konzervatora. Uzimajući u obzir već izrađenu projektno tehničku dokumentaciju, a u slučaju da odabrani ponuditelj nije autor/ica već izrađene projektno tehničke dokumentacije, obavezan je osigurati pisanu suglasnost autora/ica idejnog projekta konstrukcije i ostale izrađene projektno tehničke dokumentacije te surađivati s autorom/icom.

**OPIS RJEŠENJA**

Zgrada HDLU Meštrovićev paviljon nalazi se na adresi Trg žrtava fašizma 16.

Nakon potresa 22.03.2020. i 29.12.2020 zgrada je oštećena i narušen joj je bitan zahtjev za građevinu- mehanička otpornost i stabilnost.

Zgrada je društvene namjene i pojedinačno zaštićeno kulturno dobro i predviđenim zahvatom se zgrada obvavlja sukladno sa Zakonom o obnovi zgrada oštećenih potresom na području grada Zagrebu, Krapinsko-zagorske županije i Zagrebačke županije, Programom mjera obnove zgrada oštećenih potresom na području grada Zagreba, Krapinsko-zagorske županije i Zagrebačke županije, te Tehničkim propisom za građevinske konstrukcije, na razinu predviđenu za ovaka tip građevine.

Projektom se predviđa cjelovita obnova zgrade koja se izvodi u jedinstvenoj fazi.

Prilikom izrade projekta, na temelju navedenih smjernica i već do sada izrađene porjektno tehničke dokumentacije, uz kontinuiranu suradnju s Naručiteljem i Gradskim zavodom za zaštitu spomenika kulture i prirode grada Zagreba, zajednički će se detaljno definirati pojedini detaljni obuhvati intervencija u okviru izrade projektnog rješenja

**ISKAZ POVRŠINA**

Građevinska bruto površina zgrade iznosi 2.897,64 m2.

**SMJERNICE ZA IZRADU PORJEKTA CJELOVITE OBNOVE ZGRADE**

Sve aktivnosti vezane uz cjelovitu obnovu zgrade potrebno je provoditi s ciljem osiguranja izvornih arhitektonskih, spomeničkih i estetskih vrijednosti, uz pridržavanje smjernica i kontinuiranu suradnju s nadležnim Gradskim zavodom za zaštitu spomenika kulture i prirode kako bi se sanirala šteta od potresa, spriječilo daljnje oštećivanje i propadanje zgrade, cjelovito obnovila zgrada te kako bi se omogućilo sigurno korištenje u skladu sa suvremenim zahtjevima.

Potrebno je provesti konstruktivnu i cjelovitu obnovu potresom oštećene građevine kako bi se konstrukcija dovela na nivo mehaničke otpornosti i stabilnosti zgrade prema razinama obnove građevinskih konstrukcija iz Priloga III. „Tehničkog propisa o izmjenama i dopunama tehničkog propisa za građevinske konstrukcije (Narodne novine, broj 75/20)“ i „Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/20, 10/21, 117/21)“, uz pridržavanje smjernica i posebnih uvjeta nadležnog Gradskog zavoda za zaštitu spomenika kulture i prirode.

Budući glavni projektant/projektanti dužni su ponuditi više mogućih tehničkih rješenja u smislu cjelovite obnove zgrade kako bi se, uz suglasnost Naručitelja i Gradskog zavoda za zaštitu spomenika kulture i prirode, odabralo najprikladnije rješenje,

Prilikom prijedloga određenog tehničkog rješenja za postizanje potrebne seizmičke otpornosti zgrade i cjelovite obnove zgrade budući projektanti dužni su voditi brigu da ponuđena tehnička rješenja omogućuju buduće korištenje u skladu s trenutnim potrebama, a dužni su prilikom prijedloga tehničkog rješenja sagledati i mogućnost racionalizacije i reorganizacije prostora i upotrebe s obzirom na nove tehnologije i potrebe prilagođene suvremenim potrebama korisnika.

Također potrebno je zadovoljiti i uključiti u projektna rješenja sve preporuke vezano na izradu tehničke dokumentacije iskazane u do sada izrađenoj projektno tehničkoj dokumentaciji, te provesti dodatne istražne radove ako se pokaže potrebnim, što je uključeno u cijenu ponude.

Cjelovita obnova zgrade osim popravka oštećenja nastalih uslijed potresa i ojačanja konstrukcije podrazumijeva i obnovu instalacija (unutrašnjih i vanjskih na parceli), zidova, stropova, podova, krova, vanjske i unutarnje stolarije, sve u skladu s konzervatorskim uvjetima za tu lokaciju i smjernicama i željama investitora, na način da se zadovolje suvremeni standardi korištenja.

Projektom cjelovite obnove zgrade potrebno je osigurati temeljni zahtjev za mehaničku otpornost i stabilnost, te provjeriti da li zgrada zadovoljavaju i ostale temeljene zahtjeve za građevinu (sigurnost u slučaju požara, higijena, zdravlje i okoliš, sigurnost i pristupačnost tijekom uporabe, zaštita od buke, gospodarenje energijom i očuvanje topline i održivu uporabu prirodnih izvora), kao i standarde korištenja prostora ove namjene, te je isto je potrebno obuhvatiti projektnim rješenjem cjelovite obnove zgrade. Osim toga potrebno je sagledati energetsku obnovu zgrade u sklopu projekta cjelovite obnove.

Nisu predviđene prenamjene prostora niti dogradnje, već se predviđa cjelovita obnova zgrade u sadašnjim gabaritima i namjeni.

Prilikom planirane cjelovite obnove potrebno je obuhvatiti radove potrebne za ojačanje konstrukcije zgrade, vatrogasnog puta, kao i projektirati uvođenje novih instalacija (elektroinstalacije, instalacije izjednačenja potencijala, instalacije vodovoda i odvodnje – unutrašnji i vanjski razvod, hidrantske mreže, instalacija grijanja, hlađenja i ventilacije, klimatizacija, vatrodojava, sustav gašenja požara ako se pokaže potrebnim i dr.) da zadovoljavaju današnje standarde i propise s obzirom na postojeću namjenu prostora te prema zahtjevu Naručitelja.

Prilikom obnove potrebno je zadovoljiti uvjete iz regulative zaštite od požara, zaštite na radu i iz područja osiguranja pristupačnosti osobama smanjene pokretljivosti, te predložiti moguće/prihvatljivo poboljšanje toplinskih svojstava zgrada i sanaciju vlage imajući u vidu očuvanje njenih izvornih svojstava.

Projektna dokumentacija za cjelovitu obnovu zgrade koja je upisana u Registar kulturnih

dobara RH mora sadržavati rješenja kojima se dokazuje da će se nakon obnove ostvariti uštede godišnje potrebne toplinske energije za grijanje (Qhnd) ili primame energije (Eprim) na godišnjoj razini od najmanje 30%, u odnosu na stanje prije obnove, uz iskaz postojećeg energetskog razreda u odnosu na specifičnu godišnju potrebnu toplinsku energiju za grijanje, godišnju primarnu energiju i emisiju CO2, te prikaz uštede novim rješenjem.

Projektno rješenje mora biti izrađeno u skladu s načelom ne nanošenja bitne štete okolišnim ciljevima (,,Do no significant harm") iz članka 17. Uredbe (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanja održivih ulaganja i izmjeni Uredbe (EU) 2019/2088 Europskog Parlamenta i Vijeća od 27.studenoga 2019.

Za sve prijedloge izmjena i poboljšanja tijekom projektiranja koje predstavljaju izmjenu i dopunu u odnosu na postojeće stanje i način korištenja zgrade, a koje se odnose na promjenu gabarita pojedinih prostora unutar zgrade, dodatne funkcionalnosti, izmjene u instalacijama i odabir opreme i drugo, projektant se obvezuje predložena projektna rješenja usuglasiti s Naručiteljem i ishoditi odobrenje od Naručitelja.

**POPIS PROJEKTNE DOKUMENTACIJE**

**Projekt cjelovite obnove zgrade (**prema Pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije, NN 127/2020)

* Arhitektonski projekt (uključivo konzervatorsko-restauratorske radove obrađene kroz grafički i tekstualni dio i radove opisan troškovnikom, ako se pokaže potrebnim)
* Prilagodba/dopuna već izrađenog Građevinski projekt cjelovite obnove konstrukcije zgrade i svi potrebni projekti vezano na zaključke i preporuke iskazane u priloženim elaboratima istražnih radova
* Projekt vodovoda i odvodnje (unutrašnji i vanjski razvod sanitarne i oborinske vode u okviru obuhvata čestice, temeljni razvod unutrašnji i vanjski, sanacija postojeće kanalizacije, drenaža itd.), hidrantske mreže i sprinklera/specijalnih sustava gašenja požara ako se pokaže potrebnim
* Elektrotehnički projekt: slaba i jaka struja (uključivo projekt rasvjete), izjednačavanje potencijala, zaštita od munje, rasvjeta vanjskih površina, strukturno kabliranje, CNUS
* Elektrotehnički projekt - vatrodojava
* Strojarski projekt: grijanje, hlađenje, ventilacija i instalacija plina
* Projekt dizala

1. **Objedinjeni troškovnik** svih projektiranih radova svih struka s projektantskim cijenama i projektiranih radova bez projektantskih cijena. Troškovnik mora jasno razgraničiti radove koji se odnose na cjelovitu obnovu te energetsku obnovu.
2. **Usluga koordinatora zaštite na radu** tijekom projektiranja i izrada plana izvođenja radova
3. **Ishođenje svih potrebnih posebnih uvjeta**, suglasnosti, mišljenja, potvrda ili dozvola nadležnih JP i ostalih tijela

Projekt cjelovite obnove treba biti obrađen u formi projekta prema Pravilniku o obveznom sadržaju i opremanju projekata građevina (NN 118/2019), te prema pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije, (NN 127/20).

Projekt cjelovite obnove zgrade mora biti dostavljen u zasebnim mapama prema zasebnim strukcma i izrađen u skladu s propisima za radove na nepokretnom kulturnom dobru, prema uputama i smjernicama nadležnog javnopravnog tijela za zaštitu spomenika kulture i prirode.

Naručitelj može tražiti da se projekt cjelovite obnove razradi na način da se izvođenje radova podijeli u funkcionalne faze, a u okviru cjelovite obnove zgrade, te shodno tome treba biti prilagođena i projektno tehnička dokumentacija kako bi se omogućila fazna izgradnja i ugovaranje radova.

Ponuditelj treba u cijenu svoje ponude uključiti i dostavu 3 tiskana primjerka gore navedene i odobrene dokumentacije kao i dostavu u digitalnom obliku.

Ukoliko se u postupku projektiranja, obzirom na vrstu projektiranih radova, nalaže izrada dodatnih istražnih radova ili ako su isti propisani posebnim uvjetima javnopravnih tijela te ako se pokaže potreba za izradom dodatnih elaborata ili projekata Ponuditelj je u obvezi izraditi sve potrebne projekte i elaborate iako nisu u prethodnom popisu izričito navedeni i uključeni su u cijenu ponude.

Ishođeni uvjeti i smjernice iz svih naknadno izrađenih elaborata te do sada izrađena projektno tehnička dokumentacija, smatraju se obvezatnim dijelom ovog projektnog zadatka i budući projektant dužan je pridržavati ih se prilikom izrade projektne dokumentacije potrebne za cjelovitu obnovu zgrade te prilagoditi prema potrebi projektna rješenja što je uključeno u cijenu ponude.

Nabava nije podijeljena na grupe.

Vrsta i količina predmeta nabave u cijelosti je iskazana u **Prilogu 2**. Troškovnik koji je sastavni dio ovog Poziva. Količine iskazane u troškovniku su točne.

**2.2. Način određivanja cijene ponude**

Cijena ponude izražava se u eurima (EUR).

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 2. (Troškovnik).**

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 2 (Troškovnik)**, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 2 (Troškovnik)** popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi Izvršitelja i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

**2.3. Rok i mjesto izvršenja predmeta nabave**

**Rok za isporuku projektno-tehničke dokumentacije je 4 (četiri) mjeseca od datuma potpisa ugovora.**

Mjesto izvršenja predmeta nabave je poslovni prostor Izvršitelja te lokacija Naručitelja koja je predmet pružanja usluga ili na drugoj lokaciji sukladno uputama Naručitelja.

**3. RAZLOZI ISKLJUČENJA PONUDITELJA**

Ponuditelj, odnosno zajednica ponuditelja dužni su u svojoj ponudi priložiti dokumente zahtijevane ovim Pozivom, kojima se dokazuje kako **ne postoje** sljedeći razlozi za isključenje:

Ponuditelj se isključuje iz postupka nabave:

3.1. ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara (Izjava)

3.2. nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna/26.54 eura (Izjava ili Potvrda porezne)

3.3. ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne (Izjava, no isključenje po bilo kojoj osnovi saznavanja za navedeno).

Naručitelj prihvaća kao dokaz da se gospodarski subjekt ne nalazi u jednoj od situacija navedenih u točki 3. potpisanu izjavu osobe ovlaštene za zastupanje gospodarskog subjekta koja se dostavlja u ponudi (**Prilog 3**) i **Potvrdu porezne** za ponuditelje koji imaju poslovni nastan u Republici Hrvatskoj, a za ostale ponuditelje dokument kojim se dokazuje da su ispunjene obveze sukladno točki 3.2. u njihovoj državi nastana. **Izjava i potvrda ne smiju biti starije od 6 mjeseci računavši od dana objave poziva.**

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4. UVJETI SPOSOBNOSTI**

Ponuditelj, odnosno zajednica ponuditelja, dokazuje svoju profesionalnu, ekonomsku i financijsku, tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.1. Uvjet sposobnosti za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana.

Upis u registar dokazuje se:

- **odgovarajućim izvodom iz sudskog, obrtnog, strukovnog ili drugog odgovarajućeg registra koji se izdaje u državi poslovnog nastana gospodarskog subjekta.**

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke 4.1. Poziva.

Ovaj uvjet sposobnosti ne primjenjuje se na podugovaratelje (ponuditelji nisu obvezni dostavljati izvatke iz sudskog registra za svakog od podugovaratelja).

**4.2 Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, **Gospodarski subjekt mora dokazati da je ostvario ukupni (zbrojeni) godišnji promet[[1]](#footnote-1) (bez PDV-a) u prethodne tri dostupne financijske godine zajedno (ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna) jednak ili veći od procijenjene vrijednosti nabave.**

U slučaju da gospodarski subjekt vrijednost prometa iskaže u valuti različitoj od valute EUR (euro), Naručitelj će pri konverziji u EUR koristiti srednji tečaj Hrvatske narodne banke (HNB - Tečajna lista za klijente HNB-a) koji je u primjeni na dan objave poziva. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj HNB za mjesec u kojemu je započeo ovaj postupak nabave. Vrijednosti koje su iskazane u hrvatskim kunama preračunavaju se u EUR korištenjem fiksnog tečaja konverzije koji je utvrdilo Vijeće EU: 1 EUR = 7,53450 HRK.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen prilog Izjava o prometu (**Prilog 4.)** koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.2.

**4.3.** **Tehnička i stručna sposobnost**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima ljudske i tehničke resurse te iskustvo potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu resursa i iskustva na pružanju usluga istih ili sličnih predmetu nabave.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.3.

**4.3.1. Tehnička sposobnost gospodarskog subjekta (Popis izvršenih usluga)**

**Gospodarski subjekt u postupku javne nabave mora dokazati da je u godini u kojoj je započeo postupak javne nabave (2023.) i tijekom 5 (pet) godina koje prethode toj godini (2022., 2021., 2020., 2019. i 2018.) uredno izvršio usluge iste ili slične predmetu nabave, čija kumulativna vrijednost je minimalno u visini procijenjene vrijednosti nabave, kojom se osigurava da gospodarski subjekt ima dovoljnu razinu iskustva za izvršenje ugovora o nabavi. Pritom, za izračun kumulativne (zbrojene) vrijednosti pruženih usluga moguće je uzeti u obzir najviše tri izvršene usluge (3 reference).**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 5.**

Popis sadržava minimalno sljedeće:

− predmet;  
− vrijednost usluge (izraženo s naznakom bez PDV-a);  
− opis usluga - iz kojeg je vidljivo da se radi o uslugama istim ili sličnim predmetu nabave;  
− razdoblje izvršenja;  
− naziv druge ugovorne strane (investitora, naručitelja) i osobu za kontakt i kontakt podatke naručitelja.

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 5.** i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu. Gospodarski subjekti su ovlašteni dostaviti i izjavu u drugačijem obliku i sadržaju te će ista biti prihvaćena ako sadrži sve potrebne podatke kao u **Prilogu br. 5.**

Zajednica gospodarskih subjekata kumulativno dokazuje sposobnost iz ove podtočke.

*Vrijednosti izvršenih usluga mogu biti izražene i u valuti različitoj od valute EUR (euro). Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke (HNB - Tečajna lista za klijente HNB-a) koji je u primjeni na dan objave poziva. Za valutu koja ne kotira na deviznom tržištu u Republici Hrvatskoj, Naručitelj će pri konverziji u EUR koristiti tečaj prema listi izračunatih tečajnih valuta koje ne kotiraju na deviznom tržištu u Republici Hrvatskoj HNB za mjesec u kojemu je započeo ovaj postupak javne nabave. Vrijednosti koje su iskazane u hrvatskim kunama preračunavaju se u EUR korištenjem fiksnog tečaja konverzije koji je utvrdilo Vijeće EU: 1 EUR = 7,53450 HRK.*

**4.3.2 Stručna sposobnost gospodarskog subjekta (Stručnjak)**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjenom.

Ponuditelj mora dokazati da za izvršenje predmeta nabave raspolaže s dva (2) **stručnjaka**, neovisno o tome pripada li izravno gospodarskom subjektu ili ne, a koji imaju sljedeće iskustvo:

**Gospodarski subjekt u postupku javne nabave mora dokazati da za potrebe izvršenja ugovora nabavi raspolaže s minimalno sljedećim stručnim osobljem:**

* **Stručnjak 1 – Inženjer arhitekture**
* **Stručnjak 2 – Inženjer građevinarstva**

**Jedna osoba ne može obavljati više od jedne navedene funkcije.**

Osoba koju ponuditelj navede u ponudi, mora zaista i sudjelovati kao stručna osoba u izvršavanju ugovora, a ako ponuditelj neće imati na raspolaganju stručnjaka kojeg je naveo u ponudi, može odrediti nekog drugog stručnjaka za sudjelovanje izvršavanju ugovora, ako pritom dokaže da taj drugi stručnjak zadovoljava minimalne propisane uvjete sposobnosti te da bi u okviru kriterija za dodjelu bodova ostvario jednak ili veći broj bodova od stručnjaka kojeg zamjenjuje.

U svakom slučaju, Naručitelj je ovom točkom Pozivom na dostavu ponuda odredio minimalne uvjete stručne sposobnosti, a gospodarski subjekt je obvezan tijekom izvršenja ugovora o nabavi po potrebi angažirati dovoljan broj stručnjaka kako bi osigurao pravovremeno izvršenje usluga koje čine predmet nabave.

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.2.2.

- Izjava o raspolaganju stručnjacima **(Prilog 6.)** kojom ponuditelj dokazuje da raspolaže stručnjacima iz točke 4.3.2.

**5. KRITERIJ ZA ODABIR PONUDE**

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Naručitelj osim cijene određuje i dodatne kriterije odabira ponude koji su povezani s predmetom nabave kako slijedi.

|  |  |  |
| --- | --- | --- |
| **KRITERIJ ZA ODABIR PONUDE** | **RELATIVNI ZNAČAJ** | **MAKSIMALAN BROJ BODOVA** |
| **1. Cijena** | 60% | 60,00 |
| 1. **Specifično iskustvo stručnjaka** | 40% | 40,00 |
| **Ukupno (1. + 2.)** | **100%** | **100,00** |

Ekonomski najpovoljnija je ona ponuda koja je ostvarila ukupni najveći broj bodova.

**Penp = CP + SI**

Penp = Ponuda koja je ekonomski najpovoljnija

CP = Broj bodova ostvarenih za kriterij cijene

SI = Broj bodova ostvarenih za kriterij specifičnog iskustva stručnjaka

Kriteriji se ocjenjuju sukladno niže navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje vrijednost (uz zaokruživanje na dva decimalna mjesta). Maksimalan broj bodova koji je moguće ostvariti je 100.

Za slučaj da ponuditelj ne dostavi uz ponudu Prilog 7. Izjava o specifičnom iskustvu stručnjaka gore navedenih stručnjaka, Naručitelj neće odbiti njegovu ponudu, već će ponuditelj ostvariti 0 bodova u kategoriji specifičnog iskustva, za onog stručnjaka za kojeg dokaz nije dostavljen. Naručitelj zadržava pravo na bilo koji način provjeriti navode u Izjavama.

**5.1. Cijena ponude (C)**

Naručitelj kao jedan od kriterija određuje cijenu prihvatljive ponude, bez PDV-a.

Maksimalan broj bodova koji svaka ponuda može ostvariti u okviru ovog kriterija je 60 bodova.

Ponuda s najnižom ponuđenom cijenom dobiva 60 bodova za cjenovni kriterij.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**CP = CPmin / CPpon \* 60**

CP = broj bodova koji je ponuda dobila za cijenu

CPmin = najniža ponuđena cijena valjane ponude u postupku nabave

CPpon = ponuđena cijena ponude koja se ocjenjuje

60 = maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

**5.2. Specifično iskustvo stručnjaka (nefinancijski kriterij)-SI – 40 bodova**

Naručitelj kao drugi kriterij određuje specifično iskustvo stručnjaka kako bi se osigurala uspješna i pravovremena provedba ugovora o nabavi odnosno što kvalitetnije izvršenje usluga koje su predmet nabave.

S obzirom na specifičnost očekivanih rezultata kao i predviđeno trajanje za izvršenje ugovora, tehničke vještine i profesionalno iskustvo članova predloženog tima stručnjaka imaju utjecaj na kvalitetu izvršenja, a isto tako i osiguravaju uredno izvršenje ugovora o nabavi u predviđenom vremenskom roku.

Zbog navedenog, tehničke vještine i profesionalno iskustvo stručnjaka određuje tehničku vrijednost ponude ponuditelja, i posljedično njezinu ekonomsku vrijednost.

Maksimalni broj bodova koji Ponuditelj može dobiti po ovom kriteriju je **40.**

Naručitelj će svakoj ponudi dodijeliti odgovarajući broj bodova po ovom kriteriju sukladno tablici.

|  |  |  |  |
| --- | --- | --- | --- |
| **Specifično iskustvo Stručnjaka 1- inženjera arhitekture** | | | |
| Broj projekata na kojima je Stručnjak 1 sudjelovao kao glavni projektant na rekonstrukciji i/ili obnovi i/ili sanaciji građevine javne i društvene namjene, koja je zaštićeno pojedinačno nepokretno kulturno dobro bruto površine minimalno 2.000,00 m2 | 0 projekata | 0 bodova | Maksimalan broj bodova **= 40 bodova** |
| 1 projekt | 10 bodova |
| 2 projekta | 20 bodova |
| 3 projekta | 30 bodova |
| 4 projekata i više | 40 bodova |
|  | | |

Za dokazivanje specifičnog iskustva stručnjaka koje je predmet bodovanja, ponuditelji su ovlašteni uz ponudu dostaviti:

**- Izjavu stručnjaka s jasno navedenim specifičnim iskustvom stručnjaka koje omogućuje dodjelu bodova sukladno kriterijima navedenim u gornjoj tablici.**

**Podaci koje stručnjak navodi u izjavi moraju biti potpuni, odnosno moraju biti takvi da Naručitelj može utvrditi na što se stečeno iskustvo odnosi, odnosno, udovoljava li isto propisanim kriterijima za odabir ponude.**

Ponuditelji su ovlašteni koristiti obrazac izjave objavljen uz Poziv na dostavu ponuda kako slijedi:

- Izjava o specifičnom iskustvu stručnjaka – **Prilog 7.** priložen ovom Pozivu na dostavu ponuda.

Ponuditelji odnosno gospodarski subjekti su ovlašteni dostaviti i izjavu u drugačijem obliku te će ista biti prihvaćena ako sadrži potrebne podatke za dodjelu bodova.

U slučaju nedostavljanja izjava uz ponudu, ponuditelju će se dodijeliti 0 bodova u okviru kriterija za dodjelu bodova 2. Specifično iskustvo stručnjaka (SI) za stručnjaka za kojeg izjava koja predstavlja dokaz specifičnog iskustva nije dostavljena.

Osoba koju ponuditelj navede u ponudi kao stručnjaka trebaju sudjelovati kao tehnički stručnjak u projektu. Ukoliko ponuditelj nakon dodjele ugovora neće imati na raspolaganju stručnjaka kojeg je naveo u ponudi, može odrediti neku drugu osobu, ali zamjenski stručnjak mora ostvariti minimalno isti ili veći broj bodova od stručnjaka koji se mijenja, a kako bi i sa zamjenskim stručnjakom, da je isti bio prvotno imenovan, odabrani ponuditelj ostvario isti ili veći broj bodova od onih koje je ostvario sa prvotno imenovanim stručnjakom. Ugovaratelj je o zamjeni stručnjaka u obvezi bez odgađanja prethodno obavijestiti Naručitelja i ishoditi njegovu pisanu suglasnost.

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a )**

2. Popunjeni dokument Troškovnika - **Prilog 2**

3. Dokaz nepostojanja razloga za isključenje iz točke 3. Poziva za dostavu ponuda – **Prilog 3**

4. Dokaz o ekonomskoj i financijskoj sposobnosti – **Prilog 4 (Izjava o prometu)**

5. Dokaz tehničke sposobnosti iz točke 4.2.1. Poziva za dostavu ponuda – **Prilog 5 (Popis izvršenih usluga)**

6. Dokaz stručne sposobnosti iz točke 4.2.2. Poziva za dostavu ponuda i specifičnog iskustva stručnjaka – **Prilog 6. Izjava o raspolaganju stručnjacima**

**7.** Izjava o specifičnom iskustvu stručnjaka **– Prilog 7.**

8.Jamstvo za ozbiljnost ponude – prema točki 7.1 Poziva

* 1. **Rok i način dostave ponude**

Rok za dostavu ponuda je **17. srpnja 2023. u 12:00h**. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

**Evidencijski broj nabave: 01-23-NPOO**

**„NE OTVARAJ“**

**- Na poleđini:**

**Naziv i adresa naručitelja:**

**Hrvatsko društvo likovnih umjetnika**

**Trg žrtava fašizma 16, 10000 Zagreb**

**HRVATSKA**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, **relevantna će biti ponuda dostavljena u papirnatom obliku**.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

**6.5. Rok valjanosti ponude**

Rok valjanosti ponude je najmanje **30 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Naručitelj će izvršavati plaćanje po urednom izvršenju svih usluga te potpisu konačnog primopredajnog zapisnika. Plaćanje će se izvršiti u roku od 60 dana od primitka urednog računa ugovaratelja.

**7. JAMSTVA**

**7.1. Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije.

U bankarskoj garanciji mora biti navedeno sljedeće:

• da je Korisnik garancije Naručitelj

• da je Nalogodavac gospodarski subjekt koji podnosi ponudu (u slučaju zajednice gospodarskih subjekata, Nalogodavac može biti jedan od članova zajednice gospodarskih subjekata)

• da se ovim jamstvom banka obvezuje da će Korisniku garancije jamstva „neopozivo“, „bezuvjetno“, „na prvi pisani poziv“ i „bez prava na prigovor“ isplatiti iznos u vrijednosti 3% iznosa ponude bez PDV-a (ili u stranoj valuti u protuvrijednosti eura u navedenom iznosu prema srednjem tečaju Hrvatske narodne banke (HNB - Tečajna lista za klijente HNB-a) koji je u primjeni na dan objave poziva, na temelju pisanog zahtjeva Korisnika garancije u kojem će stajati da Nalogodavac krši svoju obvezu ili obveze i na koji način, a u slučaju:

o odustajanja ponuditelja od svoje ponude u roku njezine valjanosti

o neprihvaćanja ispravka računske pogreške

o odbijanja potpisivanja ugovora o nabavi

Bankarska garancija mora sadržavati naziv postupka nabave za koji se izdaje i evidencijski broj postupka nabave. Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će tražiti njihovo produljenje. Jamstvo za ozbiljnost ponude dostavlja se u izvorniku.

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

U slučaju zajednice gospodarskih subjekata, jamstvo za ozbiljnost ponude ne mora glasiti na sve članove zajednice gospodarskih subjekata. Dopušteno je da zajednica gospodarskih subjekata priloži jamstvo za ozbiljnost ponude koje se sastoji od više bankovnih jamstava koje daju članovi zajednice, a koje u ukupnom zbroju predstavljaju traženu visinu jamstva.

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Hrvatske poštanske banke IBAN HR1223900011101025606. Pod opisom plaćanja potrebno je navesti da se radi o *jamstvu za ozbiljnost ponude* i navesti *evidencijski broj nabave*, a u pozivu na broj navesti OIB/nacionalni identifikacijski broj uplatitelja.

Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

**8. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja, a ujedno će odluku o odabiru o odabranom ponuditelju i ukupnoj vrijednosti odabrane ponude objaviti i na istom mjestu gdje je objavljen Poziv na dostavu ponuda, najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj je obvezan na osnovi rezultata pregleda i ocjene ponuda odbiti :

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva

Naručitelj poništava postupak nabave ako nakon isteka roka za dostavu ponuda:

-nije pristigla niti jedna ponuda;

-nije dobio unaprijed određen broj valjanih ponuda/niti jednu valjanu ponudu;

-nakon odbijanja ponuda ne preostane nijedna valjana ponuda.

Naručitelj može poništiti postupak ako:

-se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora

-su nastale značajne nove okolnosti vezane uz projekt za koji se provodi nabava

**9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

Svaki gospodarski subjekt koji obavlja poslove projektiranja mora ispunjavati uvjete za obavljanje te djelatnosti sukladno odredbama Zakona o poslovima i djelatnostima prostornog uređenja i gradnje („Narodne Novine“ broj 78/15, 118/18 i 110/19; dalje u tekstu: ZPDPUG) te svakoj naknadnoj izmjeni i dopuni toga propisa.

Stručnjaci koji će sudjelovati u izvršenju predmeta nabave u svojstvu stručnjaka za projektiranje, moraju prije početka izvršenja posla ispunjavati uvjete i zahtjeve propisane odredbama ZPDPUG i Zakona o gradnji („Narodne Novine“ broj 153/13, 20/17, 39/19 i 125/19, dalje u tekstu: ZOG) za poslove projektiranja.

Tumačenje odredbi ZPDPUG-a i ZOG-a je u nadležnosti Ministarstva prostornoga uređenja, graditeljstva i državne imovine Republike Hrvatske (dalje u tekstu: „Ministarstvo“).

Stručnjaci koji će sudjelovati u izvršenju predmeta nabave u svojstvu stručnjaka koji će pružati uslugu projektiranja zgrada koje su pojedinačno zaštićeno kulturno dobro ili koje se nalaze u povijesnoj urbanoj cjelini Grada Zagreba i kulturno povijesnim cjelinama na području obuhvaćenom Zakonom o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023), moraju prije izvršenja posla imati dopuštenje ministarstva nadležnog za kulturu za obavljanje poslova zaštite i očuvanja kulturnih dobara sukladno važećem Zakonu o zaštiti i očuvanju kulturnih dobara („Narodne Novine“ broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020) i Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne Novine“ broj 98/18).

Podaci o tijelima od kojih gospodarski subjekt može dobiti pravovaljanu informaciju o obvezama koje proizlaze iz odredbi važećeg Zakona o zaštiti i očuvanju kulturnih dobara („Narodne Novine“ broj 69/1999, 151/2003, 157/2003, 100/2004, 87/2009, 88/2010, 61/2011, 25/2012, 136/2012, 157/2013, 152/2014, 98/2015, 102/2015, 44/2017, 90/2018, 32/2020, 62/2020) i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne Novine“ broj 98/18):

- Ministarstvo kulture i medija Republike Hrvatske.

Također, gospodarski subjekt te stručnjaci koji će pružati usluge koje čine predmet nabave moraju u izvršavanju ugovora prije početka posla ispunjavati uvjete i zahtjeve iz Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne Novine“ broj 21/2023) i ostale primjenjive propise što se odnosi i na sve eventualne izmjene i dopune tih propisa.

Izvršitelj mora osigurati poštivanje gore navedenih propisa pri pružanju usluga koje čine ovaj predmet nabave. Naručitelj u svako doba tijekom izvršavanja ugovora o nabavi, **ima pravo, ali ne i obvezu**, provjere udovoljava li Izvršitelj zakonodavnom okviru iz ove točke Poziva. Ako Naručitelj pri provjeri utvrdi da Izvršitelj i/ili angažirani stručnjaci ne ispunjavaju ne ispunjavaju sve uvjete i zahtjeve iz gore navedenih zakona i propisa ovlašten je raskinuti ugovor bez obveze ostavljanja naknadnog primjerenog roka i ima pravo zahtijevati za naknadu štete.

**10. REGISTAR STVARNIH VLASNIKA**

Registar stvarnih vlasnika je središnja elektronička baza podataka koja sadrži podatke o stvarnim vlasnicima pravnih subjekata i trustova, a stvarnim vlasnikom smatra se svaka fizička osoba (ili osobe) koja je konačni vlasnik stranke ili kontrolira stranku ili na drugi način njome upravlja, uključujući onu fizičku osobu (osobe) koja izvršava krajnju učinkovitu kontrolu nad pravnom osobom.

U svakom trenutku nakon izvršnosti Odluke o odabiru, Naručitelj je ovlašten, ali ne i obvezan od ugovaratelja zahtijevati dostavu izvatka iz registra stvarnih vlasnika ili jednakovrijednog dokumenta sukladno propisima primjenjivim u državi poslovnog nastana gospodarskog subjekta, za sve gospodarske subjekte u ponudi.

**10. PRILOZI**

**Prilog 1** – Ponudbeni list

**Prilog 2** – Troškovnik

**Prilog 3** - Izjava o nepostojanju razloga isključenja

**Prilog 4** - Izjava o prometu

**Prilog 5** – Izjava o tehničkoj sposobnosti (Popis izvršenih usluga )

**Prilog 6** – Izjava o raspolaganju stručnjacima

**Prilog 7**  – Izjava o specifičnom iskustvu stručnjaka

1. Promet je vrijednost svih prodanih roba i obavljenih usluga na tržištu tijekom godine bez obzira na to jesu li naplaćene ili ne. Iz prometa je isključen porez na dodanu vrijednost. Promet odgovara prihodu od obavljanja djelatnosti bez izvanrednih i financijskih prihoda. [↑](#footnote-ref-1)